મ્યુનિસિપલ સત્તાવાળાઓ દ્વારા વર્ષો વર્ષ રોડ રિસરફેસિંગ કામાં ડામરના થર પર થર લગાવાતા હોઈ રિસરફેસિંગમાં ‘મિલિંગ’ ટેકનોલોજીનો ઉપયોગ કરવા લીધો છે. મિલિંગ ટેકનોલોજીમાં પહેલા જે તે રસ્તાને થોડોક ખોદી કઢાય છે. ત્યાર પછી રિસરફેસિંગનું કામ હાથ ધરાય છે. આના લીધે રોડ લેવલ ઊંચું થતું નથી અને ચોમાસામાં આસપાસની સોસાયટી કે દુકાનોમાં વરસાદી પાણી ઘૂસી જઈને ખાનાખરાબી સર્જાય છે. જો કે વેજલપુરવાસીઓને મિલિંગ ટેકનોલોજી આધારિત રોડ બનાવવાના કામનો ભારે કડવો અનુભવ થઈ રહ્યો છે. શરૂઆતમાં જીવરાજ પાર્ક ચાર રસ્તાથી આ કામનો પ્રારંભ કરાયો પરંતુ તેમાં પણ ખૂબ ધીમી ગતિથી કામ આગળ ધપ્યું છે. સમગ્ર રોડના એક પણ પટ્ટામાં પૂરેપૂરું કામ થયું નથી. પરંતુ શૈવાલી અને જલતરંગ વિસ્તારમાં અડધા-અધૂરા પટ્ટાના કારણે રોડ બિહામણો ભાસે છે. અધૂરા રોડના પટ્ટાનો ટેકરો ખાસ કરીને ટુ વ્હીલર ચાલકો માટે જોખમી બન્યો છે. અનેક ટુ વ્હીલર ચાલકો ‘ટેકરો’ થવાથી પછડાઈને ઈજાગ્રસ્ત બન્યા છે. બળિયા બાપજી મંદિર સામેના રોડમાં પણ કોઈ પ્રગતિ દેખાતી નથી લગભગ એક મહિનાથી રોડનું કામ ઠપ થયું છે.